জামালপুরে বিএনপির ২১ নেতাকর্মী কারাগারে
জামালপুরে নাশকতার অভিযোগে জেলা বিএনপি ও অঙ্গদলের ২১ নেতাকর্মীকে আটক করেছে জামালপুর সদর থানা পুলিশ। ২৪ ঘণ্টায় শহরের বিভিন্ন স্থান থেকে তাদের আটক করা হয়। শনিবার দুপুরে আদালতের মাধ্যমে তাদের কারাগারে পাঠানো হয়েছে।







গ্রেফতারকৃতরা হলেন-জামালপুর জেলা বিএনপির সহ-সভাপতি লিয়াকত আলী, জেলা যুবদলের সাবেক সাধারণ সম্পাদক মিজানু রহমান, সদর থানা বিএনপির সাবেক যুগ্মআহ্বায়ক মোকছেদুর রহমান হারুন, পৌরসভার ১১নং ওয়ার্ড দক্ষিণ শাখা বিএনপির সভাপতি আব্দুর রাজ্জাক লিটন, উত্তর শাখার সাধারণ সম্পাদক রাকিবুল হাসান বিপুল, মো. উবায়দুল্লাহ, শেখ আল সাখাওয়াত পারভেজ রাজন, কামরুল হাসান কাবুল, মো. সুফিয়ান কবির শিপন, আবুল মুনসুর, শাকিব হোসেন, শফিকুল ইসলাম, মো. লাল মিয়া, আল আমিন, আলা উদ্দিন, আতাউর রহমান, আলী রেজা, ইয়াকুব মিয়া, মো. সাজু মিয়া, মো. সুমন মিয়া, আবুল হাসান জয়।




এ বিষয়ে বিএনপির জাতীয় নির্বাহী কমিটির সহ-সাংগঠনিক সম্পাদক ওয়ারেছ আলী মামুন বলেন, পুলিশ বিনা কারণে বিএনপি নেতাকর্মীদের আটক করে নিয়ে মামলা দিচ্ছে। এ ঘটনার তীব্র নিন্দা জানিয়ে অবিলম্বে তাদের নিঃশর্ত মুক্তির দাবি জানান তিনি।
জামালপুর সদর থানার ভারপ্রাপ্ত কর্মকর্তা (ওসি) কাজী শাহনেওয়াজ বলেন, নৈরাজ্য ও নাশকতার অভিযোগে বিএনপির ২১ নেতাকর্মীকে গ্রেফতার করেছে পুলিশ। তাদের বিরুদ্ধে মামলা দায়ের করে দুপুরে আদালতে সোপর্দ করা হয়েছে।

জামালপুরে নাশকতার অভিযোগে জেলা বিএনপি ও অঙ্গদলের ২১ নেতাকর্মীকে আটক করেছে জামালপুর সদর থানা পুলিশ। ২৪ ঘণ্টায় শহরের বিভিন্ন স্থান থেকে তাদের আটক করা হয়। শনিবার দুপুরে আদালতের মাধ্যমে তাদের কারাগারে পাঠানো হয়েছে।